《江寺春残寄幕中知己二首》
唐代·齐己

谁遣西来负岳云，自由归去竟何因。山龛薜荔应残雪，

江寺玫瑰又度春。早岁便师无学士，临年却作有为人。

何妨夜醮时相忆，伴醉佯狂笑老身。

社莲惭与幕莲同，岳寺萧条俭府雄。冷淡独开香火里，

殷妍行列绮罗中。秋加玉露何伤白，夜醉金缸不那红。

闲忆遗民此心地，一般无染喻真空。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。